Battlestar Galactica (miniserija)
<s>Battlestar Galactica () je američka science fiction miniserija originalno emitirana na programu kanal Sci-Fi Channel krajem 2003. godine.</s><s>Predstavlja remake originalne TV-serije Battlestar Galactica, odnosno svojevrsni pilot za novu TV-seriju koja se emitirala od 2004. do 2009. godine.</s>

<s>Radnja</s>

<s>I dio
Nakon 40-godišnjeg primirja ponovno započinje rat između Dvanaest Kolonija (planeta nastanjenih ljudima) i Sajlonaca (robota koje su nekada stvorili ljudi); Sajlonci pokreću iznenadni nuklearni napad sa ciljem da se potpuno istrijebi ljudska vrsta.</s><s>Gotovo cjelokupno stanovništvo Dvanaest Kolonija je ubijeno u napadu.</s><s>Većina vojnih efektiva Dvanaest Kolonija je onesposobljena ili uništena zahvaljujući malwareu koji ih je učinio prijemčivim za kibernetički napad.</s><s>Njega je u informatički sistem Ministarstva obrane Dvanaest Kolonije ubacila Broj Šest (Tricia Helfer), humanoidna Sajlonka koja je prije toga bila zavela briljantnog i politički uticajnog naučnika dr. Gaiusa Baltara (James Callis) te iskoristila njihov odnos kako bi se infiltrirala u sistem pod izgovorom da radi za informatičku kompaniju.</s>

<s>Neposredno pred napad je svemirska krstarica Galactica, nosač koji se borio u prethodnom ratu, u posljednjoj fazi prestanka aktivne službe i konverzije u brod muzej.</s><s>Njeni kompjuterski sistemi tokom prethodnih decenija nisu bili modernizirani ni povezani u mrežu, te Galactica nije pogođena sajlonskom sabotažom.</s><s>Njen zapovjednik William Adama (Edward James Olmos), preuzima komandu nad ostacima ljudske flote, Potom odlazi prema pristaništu Ragnar, vojnom skladištu gdje se Galactica treba snabdjeti sa oružjem, municijom, opremom i drugim potrepštinama.</s>

<s>Ministrica obrazovanja Laura Roslin (Mary McDonnell) daje zakletvu kao nova predsjednica Dvanaest Kolonija nakon što je potvrđeno da su predsjednik Adar i drugi članovi kolonijalne vlade ubijeni u napadu (Roslin je 43. po redu nasljeđivanja).</s><s>Brod koji je vodi (Colonial One) uspijeva oko sebe okupiti flotu sastavljenu od preživjelih civilnih brodova.</s>

<s>Trasnportna letjelica Raptor Galactica privremeno radi opravke slijeće na planetu Caprica, sada razorenu i opustošeno sjedište Dvanaest Kolonija.</s><s>Njegova dvočlana posada - Sharon Valerii (pozivni znak "Boomer") (Grace Park) i Karl C. Agathon (callsign "Helo") (Tahmoh Penikett), maloj grupi izbjeglica ponude evakuaciju.</s><s>Helo ostaje na planetu nakon što je svoje mjesto prepustio Baltaru, prepoznavši u njemu naučnog genija koji bi od njega samog trebao biti mnogo korisnijiji izbjegličkoj floti i ostacima čovječanstva.</s>

<s>II. dio
Sajlonci lociraju civilnu flotu, te je Roslin prisiljena zapovijediti nadsvjetlosni skok u hipersvemir, a nakon čega su svi brodovi koji nisu imali nadsvjetlosni pogon uništeni.</s>

<s>Na pristaništu Ragnar Adamu napada samozvani trgovac oružjem.</s><s>S obzirom da na njega očigledno djeluje tamošnja radijacija koja je za ljude inače bezopasna, Adama brzo zaključi kako je riječ o Sajloncu - odnosno novom modelu koji izgleda, zvuči i ponaša se poput čovjeka</s>

<s>Nakon što se civilna flota priključi Galactici, Roslin imenuje dr. Baltara za svog glavnog naučnog savjetnika.</s><s>Baltar, duboko traumatiziran svojom ulogom u genocidu Dvanaest Kolonija, počinje primati vizije Broj Šest koja mu dijeli savjete i sugerira da je u njegov mozak bio ubačen sajlonski čip.</s><s>Djelujući po njenim sugestijama, Baltar identificira  Aarona Dorala, stručnjaka za javne odnose na Galactici, kao sajlonskog agenta u ljudskom obličju.</s><s>Iako tvrdi da je nedužan, Doral je ostavljen na Ragnaru nakon što ga Galactica napusti.</s>

<s>Nakon što Sajlonci blokiraju Ragnar, Galactica i njene eskadrile lovačkih letjelica tipa "Viper" započinju borbu sa sajlonskom flotom kako bi civilnim brodovima omogućili nadsvjetlosni "skok" u udaljeni i neistraženi dio svemira.</s><s>Na kraju i Galactica i civilna flota uspiju pobjeći.</s><s>Adama potom nastoji podići moral preživjelih ostataka čovječanstva objavivši kako će započeti potragu za legendarnom trinaestom kolonijom zvanom "Zemlja", čije su postojanje i lokacija bile najstrože čuvana vojna tajna.</s><s>Roslin je prema tome skeptična, i Adama joj u privatnom razgovoru prizna kako je Zemlja najobičniji mit.</s>

<s>Adama pri povratku u svoje odaje pronalazi anonimnu poruku koja tvrdi da "postoji samo 12 sajlonskih modela".</s><s>Na Ragnaru Doral počinje pokazivati iste simptome radioaktivnig trovanja koje pogađaju Sajlonce.</s><s>Njegov identitet je potvrđen kads ga dođe spasiti grupa Sajlonca koju čine dva metalna centuriona, te nekoliko kopija Broja Šest, Dorala, trgovca oružjem.</s><s>Na samom kraju se pokazuje da je među njima i kopija Boomer, odnosno gledateljima se sugerira da je i ona Sajlonka.</s>

<s>Uloge</s>

<s>Produkcija</s>

<s>Uvod</s>

<s>Pokušaji da se stvori nova televizijska serija ili film smještena u isti fiktivni univerzum kao i originalna Battlestar Galactica datiraju još od 1980-ih.</s><s>Tome je značajan doprinos relativno mala, ali duboko motivirana grupa fanova, među kojima se najviše istaknuo Richard Hatch, glumac koji je u originalnoj seriji tumačio lik kapetana Apolla.</s><s>On je, koristeći "rupu" u autorskim pravima, 1990-ih napisao nekoliko romana koji predstavljaju nastavak originalne serije, a 1999. godine čak režirao i producirao Battlestar Galactica: Second Coming, kratki igrani film koji je trebao biti pilot za novu seriju.</s>

<s>On nije prihvaćen, a u međuvremenu su vlastite projekte za nastavak serije pokrenuli Glen A. Larson, tvorac bivše serije, te Bryan Singer.</s><s>Slično kao i Hatchov, oba projekta su bila nastavci, ali su u potpunosti ignorirali među fanovima uglavnom omrznutu Galacticu 1980.</s><s>Singerov je projekt Universal, kompanija koja drži autorska prava na originalnu seriju, čak i odobrila, ali nije došao dalje od pred-produkcije; napadi 11. septembra 2001. godine su izazvali kaos u programskim shemama i poremetili sve dugoročne planove, te je projekt na kraju otkazan.</s>

<s>U međuvremenu je producent David Eick došao na ideju da bi umjesto nastavka originalne Battlestar Galactice trebalo napraviti remake.</s><s>Stupio je u kontakt sa Ronaldom D. Mooreom, kolegom koji se prije toga istakao radom na žanrovski srodnim serijama iz univerzuma Zvjezdanih staza, a što je uključivalo i Voyager, čiji je zaplet, a u određenoj mjeri i opći ton, imao određene sličnosti sa osnovnim konceptom Battlestar Galactice.</s><s>Moore je pristao da zajedno pokušaju pokrenuti projekt, iako je 2002. godine još uvijek bio zaokupljen radom na TV-seriji Carnivale.</s>

<s>Tokom pretprodukcije su Eick i Moore razmišljali da, umjesto miniserije, kao pilot-projekt naprave cjelovečernji film koji bi se, slično kao i pilot originalne serije, prije emitiranja na televiziji prethodno distribuirao u kino-dvoranama.</s><s>Od toga se, međutim, na kraju odustalo, jer je, za razliku od prava na televizijsku, prava na filmsku ekranizaciju Battlestar Galactice još uvijek držao Glen A. Larson.</s><s>Eick i Moore su, nastojeći da sačuvaju najveću moguću kreativnu slobodu, odlučili da remake originalne serije bude u potpunosti televizijski projekt.</s>

<s>Scenario i razlike u odnosu na original</s>

<s>Scenario se dijelom temeljio na scenariju za Saga of a Star World, cjelovečernji igrani film iz 1978. godine koji je poslužio kao pilot za originalnu seriju.</s><s>Eich i Moore su, međutim, koristio samo osnovni zaplet, odnosno njegov početak, koncentrirajući se prije svega na uništenje Dvanaest Kolonija i pokušaje čovjačanstva da preživi.</s><s>Na novu seriju su snažan uticaj imali nedavni događaji vezani uz napade 11. septembra, te su apokaliptički događaji u miniseriji u odnosu na original prikazani daleko mračnije i realističnije.</s><s>Autori serije su, prema vlastitim riječima, upravo zbog toga inzistirali da se kao metoda uništenja koristi nuklearno oružje koje, za razliku od lasera i drugih "zraka smrti" postoji u stvarnom svijetu, a što je, sa druge strane uticalo i na prikaz uniformi, odjeće i tehnologije Dvanaest Kolonija koja su prilično slične zapadnom svijetu na početku 21. vijeka.</s>

<s>Serija je iz originalne serije preuzela dio likova, ali oni, osim imena ili nekih detalja, najviše vezanih uz položaj u Kolonijalnoj floti, obično nemaju sličnosti sa svojim ekvivalentima.</s><s>Jedini izuzetak su komandant Galactice William Adama i njegov sin Lee.</s><s>Sa druge strane, verzija poručnika Starbucka iz originalne serije je, iako karakterom i svime ostalim slična originalu, drastično različita s obzirom da je u obličju Kare Thrace dobila ženski spol.</s>

<s>Snimanje</s>

<s>Universal je na kraju pristao na Eickeov i Mooreov prijedlog i odobrio snimanje pilota u obliku dvodijelne miniserije.</s><s>Za lokacije je iskorišten Vancouver, tada prilično popularno odredište za snimanje televizijskih serija SF-tematike.</s><s>Ukupan budžet je iznosio oko 14 miliona US$.</s>

<s>Za izvođenje specijalnih efekata je odabrana kompanija Zoic Studios, prije toga poznata po radu na žanrovski sličnoj seriji Firefly; u jednoj od početnih scena, koje prikazuju Caprica City prije uništenja, jedan od svemirskih brodova iz te serije se može vidjeti kako leti iznad grada.</s><s>Moore je kasnije objašnjavao kako su Zoicovi specijalni efekti napravljeni na način da scene svemirskih letova i eksplozija učine što banalnijim, odnosno prikažu ih na način na koji bi ih prikazao televizijski kanal Discovery Channel da kojim slučajem o njima snima dokumentarac.</s>

<s>Za muziku je angažiran kompozitor Richard Gibbs, koji je komponirao "sajlonsku" temu koja će kasnije postati jedan od lajtmotiva serije.</s><s>Gibbs nije bio angažiran za ostatak serije, te je muzika bila povjerena Bearu McCrearyju.</s>

<s>U samoj seriji su korišteni brojni detalji kojima se implicitno odavala počast kako originalnoj seriji, tako i drugim popularnim stripovima, filmovima i TV-serijama SF-žanra.</s><s>Na samom početku serije se među muzejskim primjercima Vipera nalazi kopija letjelice iz originalne serije, a među izbjegličkom flotom se tako na trenutak može prepoznati svemirski brod USS Enterprise iz Zvjezdanih staza.</s><s>Streljačko oružje koje koriste kolonijalne trupe se, pak, temelji na jurišnim puškama Seburo MN-23 koje koriste protagonisti japanske mange Dominion.</s><s>Tricia Helfer je, pak, svoj nastup u liku Broj Šest velikim dijelom temeljila na liku replikantice Pris, koju je Daryl Hannah bila tumačila u kultnom SF-filmu Blade Runner.</s><s>Olmos, koji je bio član glumačke postave tog filma, je Helfer na setu posudio kopiju tog filma kako bi joj pomogao pri uživljavanju u ulogu.</s>

<s>Razlike u odnosu na redovnu TV-seriju</s>

<s>Miniserija je imala nekoliko sitnih detalja koji su proturječili detaljima koji se pojavljuju u ostatku serije.</s><s>To se prije svega odnosi na izgled nekoliko sporednih likova, koji će se kasnije pojaviti u seriji.</s>

<s>Tako u jednoj sceni miniserije pukovnik Thigh pali fotografiju svoje bivše supruge Ellen.</s><s>Na fotografiji se pojavljuje lik Jenny Eick, supruge producenta Davida Eicka.</s><s>Njen lik će se naknadno pojaviti u seriji, ali će ga tumačiti glumica Kate Vernon.</s>

<s>U jednoj sceni se, također, pojavljuje službena fotografija Richarda Adara, predsjednika Dvanaest Kolonija.</s><s>Na njoj se, u stvari, nalazi Eick.</s><s>U jednoj od kasnijih epizoda će se, međutim, Adar pojaviti kao lik u flashbacku i tumaćit će ga glumac Colm Feore.</s>

<s>Reakcije</s>

<s>Battlestar Galactica je u svom integralnom obliku premijerno prikazan na programu američkog kablovskog kanala Sci-Fi Channel 8. i 9. decembra 2003. godine.</s><s>Prvi dio je gledalo 3,9, a drugi 4,5 miliona gledatelja .</s><s>Time je postala treća najgledanija emisija u historiji kanala</s>

<s>Nova Battlestar Galactica je uz dobru gledanost zabilježila i uglavnom povoljne kritike, pri čemu se najviše isticalo nastojanje da se njen sadržaj, ali prije svega atmosfera, prilagodi novom vremenu, odnosno da bude mnogo mračnija i realističnija u usporedbi sa originalnom verzijom.</s>

<s>Reakcija među poklonicima originalne serije je, međutim, u nekim slučajevima bila izrazito negativna.</s><s>To se odnosilo prije svega na najokorjelije poklonike koji se jednostavno nisu htjeli pomiriti da umjesto remakea dobiju nastavak.</s><s>Među kritičarima su se našli i neki od glumaca iz originalne serije, kao što je Dirk Benedict, koji je nekoliko godina kasnije u eseju otvoreno negodovao što je njegov lik pretvoren u ženu te to objasnio mizandrijom odnosno nastojanjem Hollywooda da  "kastrira" američku kulturnu baštinu.</s><s>Richard Hatch je, sa druge strane, otvoreno iskazao nezadovoljstvo time što njegov san o nastavku neće biti ostvaren, ali je isto tako odlučio da će Ronaldu Mooreu dati šansu te ga je pozvao na okupljanje fanova povodom 25. obljetnice serije.</s><s>Ono je održano neposredno nakon prikazivanja miniserije, i tom prilikom je prikazana miniserija.</s><s>Prilikom predstavljanja, dio glumaca je dočekan zviždanjem i drugim iskazima nezadovoljstva, a posebno je tome bio izložen Moore.</s><s>Hatch je, međutim, pozvao publiku da se smiri, i njegova je sugestija poslušana.</s><s>Hatch, koji je ispočetka odbio ponudu da nastupi u miniseriji, je naknadno pristao u TV-seriji tumačiti lik Toma Zareka.</s>

<s>Pozitivan prijem među poklonicima žanra je, pak, potvrđen kada je miniserija osvojila nagradu Saturn za najbolju televizijsku prezentaciju.</s>

<s>Velika gledanost i povoljne kritike su uvjerile producente i Sci-Fi Channel da nova serija ima budućnost, te je odobreno snimanje nastavka, odnosno redovne TV-serije, čija je prva epizoda bila emitirana u jesen 2004. godine.</s>

<s>Izvori</s>

<s>Vanjske veze</s>

<s>Battlestar Galactica
Miniserije 2003.</s>

